  **สำนักงานกองทุนหลักประกันสุขภาพองค์การบริหารส่วนตำบลท่าจะหลุง**

ที่ตั้ง ที่ทำการองค์การบริหารส่วนตำบลท่าจะหลุง อำเภอโชคชัย จังหวัดนครราชสีมา ๓๐๑๙๐

โทรศัพท์ ๐-๔๔๗๕-๖๑๗1 โทรสาร ๐-๔๔๗๕-๖๑๗๒

ที่ 10/๒๕๕6

23 มกราคม ๒๕๕6

เรื่อง ขอความอนุเคราะห์ประชาสัมพันธ์โครงการประชุมเพื่อทบทวนและจัดทำแผนสุขภาพชุมชนตำบล

ท่าจะหลุง ประจำปีงบประมาณ พ.ศ. 2556

เรียน กำนันตำบลท่าจะหลุง / ผู้ใหญ่บ้านทุกหมูบ้าน

ด้วยกองทุนหลักประกันสุขภาพองค์การบริหารส่วนตำบลท่าจะหลุง ได้จัดทำโครงการประชุม

เพื่อทบทวนและจัดทำแผนสุขภาพชุมชนตำบลท่าจะหลุง ประจำปีงบประมาณ พ.ศ. 2556 มีวัตถุประสงค์เพื่อ

ให้ทราบถึงปัญหา ความต้องการของชุมชน แนวทางการแก้ไขปัญหาด้านสุขภาพที่เกิดขึ้น และส่งเสริมกระบวนการ

มีส่วนร่วมของประชาชนในพื้นที่ได้แสดงความคิดเห็นที่แตกต่างและหลากหลายมากขึ้น **ในวันจันทร์ที่ 28 มกราคม 2556 เวลา 08.00 – 16.30 น. ณ ที่ทำการองค์การบริหารส่วนตำบลท่าจะหลุง**

เพื่อให้การจัดทำแผนสุขภาพชุมชนตำบลท่าจะหลุงสำเร็จลุล่วงไปด้วยดี กองทุนหลักประกันสุขภาพองค์การบริหารส่วนตำบลท่าจะหลุง จึงขอความอนุเคราะห์จากท่านช่วยประชาสัมพันธ์เสียงตามสายผ่านหอกระจายข่าวในหมู่บ้านของท่าน เพื่อแจ้งให้ประชาชนในตำบลท่าจะหลุงได้ทราบข้อมูลข่าวสารเกี่ยวกับการจัดทำโครงการ ฯ ดังกล่าว หวังเป็นอย่างยิ่งว่าคงจะได้รับความอนุเคราะห์จากท่านด้วยดีเช่นเคยและขอขอบคุณมา ณ โอกาสนี้

จึงเรียนมาเพื่อโปรดพิจารณาให้ความอนุเคราะห์

ขอแสดงความนับถือ



(นายเสนอ เบี้ยกระโทก)

ประธานคณะกรรมการบริหารกองทุนหลักประกันสุขภาพ

องค์การบริหารส่วนตำบลท่าจะหลุง